
26-TA-921: Rīkojuma projekts (Vispārīgais)
Par sabiedrības ar ierobežotu atbildību "Latvijas standarts" kopējo personāla izmaksu attiecības pret kopējiem ieņēmumiem palielinājumu 2026. gadā

	Priekšlikums (VK - 20.05.2026.)
Augstākā lēmējinsistitūcija 2025.gadā pieņēma lēmumu atļaut palielināt kopējās personāla izmaksas LVS līdz 33,37 % salīdzinājumā ar iepriekšējo pārskata gadu, tostarp pamatojot to ar projektu īstenošanu. Savukārt no tiesību akta projekta 26-TA-921 anotācijas konstatējams, ka 2026.gadā plānots kopējo ieņēmumu samazinājums par 218 141 euro (kas pamatojas ar valsts budžeta dotācijas samazinājumu), kamēr kopējās personāla atlīdzības izmaksas samazinās tikai par 36 905 euro.
Ņemot vērā valsts budžeta dotācijas samazinājuma ievērojamo ietekmi uz kopējiem ieņēmumiem, lūdzam pamatot anotācijā ietverto apgalvojumu par jau optimizētu personāla kapacitāti, vienlaikus papildinot anotāciju ar informāciju par darbinieku skaita dinamiku 2025. un 2026. gadā, tostarp norādot projektu ietvaros nodarbināto personālu, kā arī citu informāciju, lai gūtu pārliecību, ka ir ņemtas vērā likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantā noteiktās prasības (veikta personāla produktivitātes paaugstināšana, digitalizācijas procesi, kā arī pārskatīta kapitālsabiedrību atlīdzības politika, neietekmējot pakalpojumu kvalitāti).

